కాల్సియం హైడ్రాక్సైడ్
కాల్సియం హైడ్రాక్సైడ్ ఒక రసాయన సంయోగ పదార్థం. ఇది ఒక అకర్బన రసాయన సమ్మేళన పదార్థం. కాల్సియం హైడ్రాక్సైడ్ ను వ్యావహారికంలో తడి సున్నం/విరిసిన సున్నం (slaked lime) అంటారు. కాల్సియం హైడ్రాక్సైడ్ రసాయనిక సంకేత పదం Ca (OH). కాల్సియం హైడ్రాక్సైడ్ రంగులేని స్పటిక రూపంలో లేదా తెల్లనిపొడి లా ఉంటుంది. సున్నం లేదా క్విక్ లైమ్ అనబడు కాల్సియం ఆక్సైడ్ నీటిలో కరిగించడంవలన,లేదా నీటితోస్లాక్డ్ చెయ్యడం వలన కాల్సియం హైడ్రాక్సైడ్ ను ఉత్పత్తి చేయుదురు.కాల్సియం హైడ్రాక్సైడ్ ను పలురకాల ఉపయోగిస్తారు. ఆహార పదార్థాల తయారీలో కూడా కాల్సియం హైడ్రాక్సైడ్ ను ఉపయోగిస్తారు. కాల్సియం హైడ్రాక్సైడ్ సంతృప్త ద్రావనాన్ని సున్నపు నీరు అని వ్యవహరిస్తారు.
జలయుత సున్నం, కాస్టిక్ లైం, బిల్డర్స్ లైం, స్లాక్ లైం, పికిలింగ్ లైమ్.
కాల్సియం హైడ్రాక్సైడ్ తెల్లని ఘన పదార్థం.వాసన ఉండదు.కాల్సియం హైడ్రాక్సైడ్ అణుభారం 74.093గ్రాములు/మోల్.సాధారణ ఉష్ణోగ్రత వద్ద కాల్సియం హైడ్రాక్సైడ్ సాంద్రత 2.211గ్రాములు/సెం.మీ. కాల్సియం హైడ్రాక్సైడ్ ద్రవీభవన స్థానం 580  °C (1,076 °F; 853 K) (ఈ ఉష్ణోగ్రతవద్ద నీటిని కోల్పోయి,వియోగం చెందును.
నీటిలో కరుగును.100 మి.లీ నీటిలో 0 °C 0.189గ్రాములు, 20 °C వద్ద 0.173 గ్రాములు,100 °C వద్ద 0.066 గ్రాములు కరుగును గ్లిసరాల్ మరియు ఆమ్లాలలో కరుగుతుంది. ఆల్కహాల్ లో కరుగదు. కాల్సియం హైడ్రాక్సైడ్ ఆమ్లతత్వ విలువ (pKa): 12.4. కాల్సియం హైడ్రాక్సైడ్ క్షార తత్వ విలువ (pKb) :2.37. కాల్సియం హైడ్రాక్సైడ్ వక్రీభవన సూచిక 1.574
కాల్సియం హైడ్రాక్సైడ్ నీటిలో relatively గా కరుగును. కాల్సియం హైడ్రాక్సైడ్ పాక్షికముగానీటిలో కరిగి హైడ్రాక్సైల్అనయాన్ (OH-)ను విడుదల చేయును.
సాధారణ ఉష్ణోగ్రతవద్ద కాల్సియం హైడ్రాక్సైడ్ శుద్ధమైన నీటిలో కరగడం వలన 12.5 వరకు pH కలిగిన క్షార ద్రావణం ఏర్పడును. అందువలన కాల్సియం హైడ్రాక్సైడ్ ద్రావణాలు తీవ్రమైన రసాయన కాలిన గాయాలు ఏర్పరచును.ద్రావణం యొక్క pH విలువ ఆధారంగా కాల్సియం హైడ్రాక్సైడ్ ద్రావణీయత మారును.
నీటిలోమజ్జిగ వలె తెల్లగా తేలియాడు కాల్సియం హైడ్రాక్సైడ్ పార్టికిల్స్ ను మిల్క్ ఆఫ్ లైమ్ అంటారు.మిల్క్ ఆఫ్ లైమ్ కలిగిన ద్రవాన్నిసున్నపు నీరు (limewater) అంటారు.సున్నపు నీరు మధ్య స్థాయి శక్తి కలిగిన క్షార ధర్మం కలిగి ఆమ్లాలతో చర్య జరుపును. అలాగే అల్యూమినియం వంటి లోహాల తోరసాయన చర్య జరుపును.అలాగే ఇనుము ఉక్కు వంటి లోహాల మీద రక్షిత పొరలా ఏర్పడి (passivation) ఆలోహాల ఉపరితలాన్ని క్షయికరణ నుండి రక్షించును.
కార్బన్ డైయాక్సైడ్ సమక్షములో సున్నపు తేట/నీరు కాల్సియం కార్బోనేట్ ను ఏర్పరచును. ఈ రసాయన చర్యను కార్బోనేసన్ అంటారు.
కాల్సియం హైడ్రాక్సైడ్ ను 512 °C వరకు వేడిచేసిన ఈ రసాయన పదార్థం వియోగం చెందటం వలన కాల్సియం ఆక్సైడ్ మరియు నీరుగా ఏర్పడును.
వ్యాపార స్థాయిలో సున్నపు రాయిని (CaO)నీటితో కలపడం వలన ఉత్పత్తి చేయుదురు.
పరిశోధన,ప్రయోగ శాలలో సజల కాల్సియం క్లోరైడ్ మరియు సోడియం హైడ్రాక్సైడ్ సజలద్రావణాలను మిశ్రమం చేసి చర్య జరిపించడం ద్వారా ఉత్పత్తి చేయుదురు.
ఖనిజ రూపంలో అయినచో పోర్ట్ లాండైట్ (portlandite,)అనునది అరుదుగా అగ్నిశిలలో, రూపాంతర శిల (metamorphic rocks) లలో,ప్లుటోనిక్ రాళ్ళలోలభిస్తుంది. అలాగే కాల్చిన బొగ్గు డంప్ లలో కూడాలభించును. అంతియే కాకుండాS-రకపు నక్షత్ర వాతావరణ మండలంలో కూడా గుర్తించారు.
కాల్సియం హైడ్రాక్సైడ్ ను నీటిని శుద్ధిచేయుటకు,అలాగే sewage నీటిని శుద్ధి చేయుటలో flocculant గా ఉపయోగిస్తారు. నీటిలోని మాలిన అణువులను ఇది గ్రహించడం ద్వారా, వాటిని తొలగించి,నీటిని తేట పరచును. ఇది తక్కువ ఖర్చుతో కూడిన ప్రక్రియ.అలాగే గొట్టాలద్వారా ప్రవహించు నీటిలో కాల్సియం హైడ్రాక్సైడ్ ను కలిపి నిటి pH ని పెంచడం వలన,నీటిఆమ్లా గుణం తగ్గి,గొట్టాల క్షయికరణ జరగదు.
అమ్మోనియా వాయువును ఉత్పత్తి చేయు ప్రక్రియలో కాల్సియం హైడ్రాక్సైడ్ ను ఉపయోగిస్తారు.
కాగితపు తయారి పరిశ్రమలో కూడా సోడియం హైడ్రాక్సైడ్ను ఉత్పాతిచేయుటలో మధ్యంతర స్థాయి (intermediate ) రసాయనంగాఅధిక మొత్తంలో కాల్సియం హైడ్రాక్సైడ్ ను ఉపయోగిస్తారు.
సులభంగా ఉపయోగించే వీలుండటం,భారీప్రమాణంలో తక్కువ వ్యయంతో ఉత్పత్తి కావించు వెసులుబాటుకలిగి ఉండటం వలన కాల్సియం హైడ్రాక్సైడ్ ను ఇతర పారిశ్రామిక ఉత్పత్తు లలో విరివిగా వాడుచున్నారు.
చక్కర కర్మాగారాలలో,చక్కర రసం లేదా షుగర్ బిట్ రసాన్ని క్లారిఫై చెయ్యుటకు కాల్షియం హైడ్రాక్సైడ్ ఉపయోగిస్తారు. కాల్చి నీరుచల్లిన సున్నము (slaked lime) ని ఫుడ్ ఇండస్ట్రీలో విస్తృతంగా వాడెదరు.ఆల్కహాల్ పానీయాలు,సరళ పానీయాలు తయారు చేయుటలో ఉపయోగిస్తారు. పాపడం (papadam)తయారీలో బేకింగ్ సోడాకు ప్రత్నామ్యాయంగా కాల్సియం హైడ్రాక్సైడ్ ఉపయోగిస్తారు.
ఆఫ్ఘనిస్తాన్,పాకిస్తాన్,ఇండియా,బంగ్లాదేశ్,స్వీడన్,మరియు నార్వేలలో కాల్సియం హైడ్రాక్సైడ్ను పొగాకుతో కలిపి మిశ్రమంచేసి నోటిలో పెట్టుకొని నమిలెదరు. భారతదేశంలోని ప్రాంతాలలో తమలపాకు, కాల్సియం హైడ్రాక్సైడ్/సున్నం మరికొన్ని సుగంధ ద్రవ్యాలను కూడా చేర్చి నమిలెదరు. భారతదేశంలో వీటి మిశ్రమ సముదాయాన్ని తాంబూలం, కిళ్ళి అని పిలుస్తారు. ఆఫ్ఘనిస్తాన్, పాకిస్తాన్ మరియు భారత దేశానికి చెందిన గ్రామీణులు తమ మట్టి ఇంటి గోడలకు సున్నపు పూతను పూయుదురు.
అ రక్షితముగా కాల్సియం హైడ్రాక్సైడ్ ప్రభావానికి లోనయిన ఆరోగ్యకరమైన ఇబ్బందులు ఎదుర్కొన వలసి ఉంది. అతితక్కువ ప్రమాణంలో మాత్రమే దేహవ్యవస్థ దిని ప్రభావానికి లోనయిన పర్వాలేదు.లేనిచో చర్మం ఇరిటేసన్ కు లోనవ్వడం,కాలి బొబ్బలు రావటం, గాయాలు ఏర్పడం జరుగును. ఊపిరితిత్తు లలో చేరిన పాడవును.